Կարոտում եմ քեզ (հեռուստասերիալ)

Կարոտում եմ քեզ (հանգըլ՝ 보고싶다, կորեերենի նոր ռոմանականացում՝ Bogosipda, նաև՝ I Miss You (Ես կարոտում եմ քեզ)), հարավկորեական հեռուստասերիալ, նկարահանված 2012 թվականին։ Հեռուստասերիալում նկարահանվել են՝ Յուն Են Հեն, Պակ Յուչխոնը և Յու Սընգ Հոն։ Այն ցուցադրվել է MBC հեռուստաալիքով, 2012 թվականի նոյեմբերի 7-ից մինչև 2013 թվականի հունվարի 17-ը, չորեքշաբթի և հինգշաբթի օրերին ժամը՝ 21:55։ Հեռուստասերիալը բաղկացած էր 21 էպիզոդից։
Միջին դպրոցում սովորող, սիրահարված զույգին՝ Ջունգ Ուին և Սու Յոնին բաժանեց մի սարսափազդու ողբերգության, որը շարունակում է ճնշել նրանց, ինչպես նաև մեծահասակների։ Այժմ մեղքի զգացումով դետեկտիվ՝ Ջունգ Ուն տարիներ շարունակ հուսահատ փնտրում է Սու Յոնին, բայց երբ նրա ճանապարհը կրկին խաչվում է Սու Յոնի ճանապարհի հետ, Սու Յոնը արդեն ուներ նոր ինքնություն։
Հեռուստասերիալում պատկերված է դեռահաս աղջկա բռնաբարությունը (թեկուզև կադրից դուրս) առաջացրել հակասություններ հեռուստադիտողների և համացանցի օգտատերերի շրջանում։


== Սյուժե ==
Տասնհինգ տարի առաջ Լի Սու Յոնը (Կիմ Սո Հյոն) համարվում է դպրոցի ծաղրանքի զոհը, քանի որ նրա հայրը մարդասպան է։ Մի շարք իրադարձություններից հետո, նա հանդիպում է Հան Ջունգ Ուին (Յո Ջին Գու), ով չեբոլի և գանգստերի տղա է։ Ջունգ Ուն պաշտպանում է Սու Յոնին ծաղրանքից, նրանք դառնում են ընկերներ, իսկ որոշ ժամանակ անց սիրահարվում իրար։ Մի օր, Ջունգ Ուին առևանգում են և Սու Յոնը, ով լինում է առևանգման ականատես, փորձում է օգնել, միայն թե նրան առևանգիչները նույնպես բռնում են։
Կանգ Հյոնգ Ջունի (Ահն Դո Գյու) մայրիկը, ով Ջունգ Ուի պապիկի տան տիկին է, և Ջուն Ուի հայրը պայքարում էին մեծ գումարի համար։ Նրան վերջապես հաջողվում է գումարը փոխանցել շվեյցարական բանկ, իր քրոջ՝ Ջուն Հյե Միի օգնությամբ։ Փորձելով անվտանգ լքել Կորեան Հյունգ Ջունի հետ, հրամայում է, որպեսզի առևանգեն Ջունգ Ուին մինչ, որ նրանք կկարողանան փախչել երկրից։ Անսպասելի վրաերթի պատճառով, այն ժամանակ, երբ Ջունգ Ուին և Սու Յոնին առևանգել են, նրանք բաժանվեցին։ Ջունգ Ուն փրկվում է իր հոր շնորհիվ, բայց չկարողացավ վերադառնալ, որպեսզի օգնի Սու Յոնին, ով ենթադրաբար մահացել էր։ Ջունգ Ուի հայրը, ցանկանալով թաքցնել եղելիությունը, կաշառում է առևանգիչներին և ոստիկանությանը և հայտնում է Սու Յոնի կեղծ մահվան մասին։ Հյոնգ Ջունը, սակայն, փրկում է Սու Յոնի կյանքը և սպանում է դետեկտիվին, ով հետևում էր նրանց։ Սու Յոնը հետագայում լքում է երկիրը Հյոնգ Ջունի և Հյե Միի հետ միասին։
Տասնչորս տարի անց, Ջունգ Ուն (հիմա՝ Պակ Յուչխոն) այժմ դետեկտիվ է, ով հետաքնում է սպանությունները, և իր միտքը կենտրոնացրել է Սու Յոնին գտնելուն, հավատալով, որ նա չի մահացել։ Սու Յոնը (հիմա՝ Յուն Եուն Հյե) այժմ հայտնի է, որպես Զոյի Լու, նորեկ դիզայներ, ով ունի վառ անհատականություն, բայց իր ներսում նա դեռ կրում է անցյալի զգացմունքային սպիները։ Ճակատագիրը բերում է երկուսի հանդիպմանը, բայց Զոյի Լուն չի ներում Ջունգ Ուին նրան չօգնելու համար։ Մինչ այդ, Կանգ Հյոնգ Ջունը (Յու Սընգ Հո), վերադարձել է Կորեա վրեժը լուծելու համար։ Թվում է, թե նա ջերմ և գեղեցիկ է, բայց, պարզվում է, որ մի խելագար մարդասպան է և օգտագործում է Հարրի Բորիսոն կեղծանունը, որպեսզի վրեժխնդիր լինի Ջունգ Ուի հորը, իր մորը սպանելու համար։


== Դերերում ==


=== Գլխավոր դերերում ===
Պակ Յու Չոն - Հան Ջունգ ՈՒՅո Ջին Գու - երիտասարդ Ջունգ ՈւՀան Ջունգ Ուն ծնվել է հարուստ ընտանիքում և Հան Թե Ջունի որդին է։ Նա ունի խորթ մայր, ով չի խնամում նրան, և նա երկար ժամանակ մնացել է ԱՄՆ-ում։ Վերադառնալով, նա հանդիպում է Լի Սու Յոնին և ընկերանում է նրա հետ։ Երբ նրանք կրկին հանդիպեցին դպրոցում, Ջունգ Ուն դարձավ նրա միակ ընկերը։ Շուտով զգացմունքներ են հայտնվում միմյանց հանդեպ, և նրանք պայմանավորվում են հանդիպել մի անձրևոտ օր։ Հենց նույն օրը, նրան առևանգում են, և Սու Յոնը ականատես է լինում դրան և շտապում է օգնել ընկերոջը։ Ցավոք․ նրանք բաժանվում են այդ ժամանակ, քանի որ Ջունգ Ուի հայրը, ում հաջողվում է փրկել իր որդուն, հրաժաարվում է օգնել Սու Յոնին։ Ջունգ Ուն համառորեն նայում է նրան, բայց դա ապարդյուն է։ Տասնչորս տարի անց, Ջունգ Ուն, ով այժմ դետեկտիվ է, հանդիպում է Զոյի Լուին, ով շատ նման է Սու Յոնին։ Նա որոշում է մնալ նրա կողքին, քանի որ համոզված է, որ նա իրականում Սու Յոն է։ Նա հատում է Հարրի Բորիսոնի ճանապարհը, ով այդ ժամանակ համարվում էր Զոյի Լուի ընկերը։ Որպես դետեկտիվ, նա շատ արագ պարզում է, որ իր հայրը կեղծել է Սու Յոնի մահը։ Նա նաև պարզում է, որ Հարրին իսկապես նրա հորեղբայրն է և մարդասպան է, ով նրանից և նրա ընտանիքից հետո է։ Նա փորձում է պաշտպանել Սու Յոնին բոլորից։ Ի վերջո, նա վերադարձնում է Սու Յոնի սերը և ամուսնանում է նրա հետ։

Յուն Ըն Հյե - Լի Սու Յոն/ Զոյի ԼուԿիմ Սո Հյոն - երիտասարդ Սու ՅոնԼի Սույոնը մի աղքատ աղջիկ է, ով ունի վիրավորական հայր։ Պարզվում է, որ նրա հայրը մարդասպան է, և այդ պատճառով մարդիկ նրան ծաղրում և վախեցնում են։ Երբ նա հանդիպում է Հան Ջունգ Ուին, նա զարմանում է, թե նա որքան է ցանկանում դառնալ նրա ընկերը։ Այդ պատճառով նրա զգացմունքները շատ արագ են զարգանում։ Երբ նա տեսնում է, որ նրան առևանգում են նրանց հանդիպման օրը, նա փորձում է փրկել Ջունգ Ուին։ Ցավոք, նրան բռնաբարում են, և բաժանում Ջունգ Ուից։ Ջունգ Ուի հայրը կեղծում է նրա մահը, բայց նա փրկվում է Կանգ Հյոնգ Ջունի շնորհիվ, ավելի վաղ նա փրկել էր տղային հրդեհի ժամանակ։ Սու Յոնը փախչում է նրա և նրա 'մորաքրոջ' հետ արտասահման։ Տասնչորս տարի անց, նա ապրում է Զոյի Լու անունով, և նա այժմ հայտնի հագուստի մոդելավորող է, ով վերադառնում է Կորեա։ Պատահական կրկին հանդիպելով Ջունգ Ուին, նա ճանաչում է նրան, բայց ժխտում է, որ նա Սու Յոն է։ Նա նեղացել էր Ջունգ Ույից, քանի որ առևանգման ժամանակ նա չօգնեց Սու Յոնին, այլ փախչեց միայնակ։ Քանի որ, Ջունգ Ուն անընդհատ փորձում է պաշտպանել և հասնել նրան, նրա բարկությունը աստիճանաբար մարում է, և նա խոստովանում է նրա ով լինելը։ Այդ պատճառով, նրա ընկերը՝ Հարրի Բորիսոնը (ով իրականում Կանգ Հյոնգ Ջուն է) բարկանում է, քանի որ նա պատրաստվում է վերադառնալ Ջունգ Ուի մոտ։ Հարրին նրա կյանքը դարձնում է անտանելի, դարձնելով Սու Յոնին մեղավոր, նրա կատարած բոլոր հանցանքներում։ Անցնելով այդ ամենի միջով, նա հաշտվում է իր ընտանիքի հետ և շուտով ամուսնանում է Ջունգ Ուի հետ։

Յու Սընգ Հո - Կանգ Հյոնգ Ջուն/ Հարրի ԲորիսոնԱն Դո Գյու - երիտասարդ Հյոնգ ՋունԿանգ Հյոնգ Ջունը համարվում է Կանգ Հյոն Ջուի, ով գտնում է Հան Թե Ջունի հոգեբուժարանում, որդին։ Հյոնգ Ջունին վռնդում են և նրան կծում է իր շունը, և նրա ոտքը լուրջ վնասվում է։ Նա շարունակում է թաքնվել իր մայրիքի վստահելի բույժքրոջ հետ։ Երբ նրա  տանը հրդեհ է բռնկվում, Լի Սու Յոնը փրկում է նրան, Հան Ջունգ Ուի օգնությամբ։ Նա իրեն պարտական է զգում Սու Յոնի առաջ և նրան օգնում է, երբ Ջունգ Ուն թողնում է Սու Յոնին։ Նրանք փախչում են երկրից և ապրում են այլ անուններով։ Տարիների ընթացքում նա սիրահարվում է Սու Յոնին, և դառնում է նրա ընկերը։ Նա վերադառնում է Կորեա նրա հետ, որպես Հարրի Բորիսոն։ Նա լավ հարաբերություններ չունի Ջունգ Ուի հետ, քանի որ նա Հան Թե Ջունի որդին է և կրկին վաստակում է Սու Յոնի սերը։ Հյունգ Ջունը գաղտնի մարդասպան է, ում կառավարում է Հան Թե Ջունի հանդեպ ունեցած վրեժը։ Երբ նա նկատում է, որ Սու Յոնը վերադառնում է Ջունգ Ուի մոտ, նա Սու Յոնին դարձնում է իր սպանությունների մեղավորը և դրանով բարդացնում է նրա կյանքը։ Նա իսկապես սիրում է Սու Յոնին և ասում է, որ դա Սու Յոնի "պատիժն է" նրան չսիրելու համար։


=== Երկրորդական դերեր ===
Ջանգ Մի Ինե - Կիմ Ըն Ջու
Յու Յոն Մի - երիտասարդ Կիմ Ըն ՋուԿիմ Եուն Ջուն մանհվայի նկարիչ է, և Կիմ Սունգ Հոյի աղջիկը։ Նրա ընտանիքը Սու Յոնի կողքին էր և ընդունում է նրանց, երբ նրանք նոր տան կարիք ունեին։ Սկզբում նա սիրահարվում է Ջունգ Ուին, բայց ավելի լուրջ զգացմունքներ չեն առաջանում։ Նա հոգեպես կոտրվում է, երբ նրա հայրը մահանում է Սու Յոնին փնտրելու ժամանակ։ Նա պնդում էր, որ  եթե Սու Յոնը առևանգումից հետո, երբևէ կվերադառնա, նա կատի նրան։ Նա ձևացնում է, թե իր համար միևնույն է, որ Սու Յոնը վերադարձել է տուն, բայց իրականում նա թեթևանում է այդ փաստից։

Հան Ջին Հե - Հան Թե Ջուն
Սոնգ Օկ Սուկ - Կիմ Մյունգ Հի
Դո Ջի Ուն - Հվանգ Մի Ռան
Լի Սե Յանգ - Հան Ա Ռոմ
Օ Ջունգ Սե - Ջու Ջունգ Մյունգ
Սոնգ Ջե Հո - Չոի Չանգ Շիկ
Ջուն Կվանգ Ռյուլ - Կիմ Սունգ Հո
Կիմ Սուն Կյունգ - Ջունգ Հյե Մի
Չա Հվա Յոն - Կանգ Հյոն Ջու
Կիմ Մի Կյունգ - Սոնգ Մի Ջունգ
Ջո Դոկ Հյուն - քարտուղար Նամ
Փակ Սուն Ու - Կանգ Սանգ Դըկ
Ջունգ Սոկ Յոնգ - ոստիկանության լեյտենանտ


=== Ընդլայնված դերեր ===
Ջոն Մին Սո - երիտասարդ Ա Ռըմ
Չուն Ջե Հո - օգնական Յուն
Fabien - Հարրիի իրավաբանը
Կիմ Սե Ռոն - Բո Ռա (կամեո, էպ․ 11)


== Արտադրություն ==
Սցենարի հեղինակն է՝ Մուն Հի Ջունգը, ով ավելի վաղ գրել է Իմ կյանքի վերջին սկանդալը և Կարող ես լսել իմ սրտին դորամաների սցենարը։ Ռեժիսոր Լի Ջե Դոնգը նախկինում տնօրինել է Չի կարող կորցնել և Շնորհակալ եմ դորամաների նկարահանումները։
Պատանի դերասաններ՝ Յեո Ջին Գունին և Կիմ Սո Հյոնին առաջին են ցույց տվել, որպես երիտասարդ հերոսներ, նրանք հայտնվել են առաջին չորս սերիաներում։ Նրանք նախկինում միասին նկարահանվել են MBC հեռուստաալիքի Լուսինը փարված արևին դորամայում, որպես արքայազն Լի Հվոն և օրիորդ Յուն Բո Կյունգ 2012 թվականի սեպտեմբերին, Պակ Յուչխոնը հաստատել է իր մասնակցությունը նկարահանումներին, գլխավոր դերում, իսկ հոկտեմբերին, Յուն Եուն Հյեն ընտրվել է, որպես գլխավոր հերոսուհի, սա նրա առաջին մելոդրաման էր։
Էպիզոդ 13, ի սկզբանե պետք է հեռարձակվեր 2012 թվականի դեկտեմբերի 19-ին․ բայց հետաձգվել է Decision 2012 քվեարկության պատճառով։ Այն ցուցադրվել է հինգշաբթի, դեկտեմբերի 20-ին, արդյունքում այդ շաբաթ ցուցադրվել է ընդամենը մեկ էպիզոդ։ Սերիալը երկարացվել է ևս մեկ էպիզոդով, և այն ավարտվել է 2013 թվականի հունվարի 17-ին, եզրափակելով 21-րդ էպիզոդով։


== Վարկանիշ ==
Ըստ AGB Nielsen Media Research-ի տվյալների, առաջին երկու էպիզոդները համազգային ցուցադրման արդյունքում ունեցել են 7.7 և 6.2 վարկանիշ։ Երկուսից յուրաքանչյուրնել զբաղեցրել է երրորդ տեղը հակառակորդներից հետո, որոնք են՝ The Innocent Man,որը ցուցադրվել է KBS հեռուստաալիքով և The Great Seer,որը ցուցադրվել է  SBS հեռուստաալիքով։


== Սաունդթրեկ ==
떨어진다 눈물이 (The Teardrops Are Falling) – Wax
바라보나봐 (Just Look At You) – Չհունգ Դոնգ Հա (Boohwal)
니 얼굴 떠올라 (Reminds of You) – Բյուլ (feat. Swings)
사랑하면 안돼요 (Don't Love Me) – Լի Սոկ Հուն (SG Wannabe)
마법의 성 (Magic Castle) – Melody Day
슬픔 (Sorrow)
외로움 (Loneliness)
절망 (Despair)
두려움 (Awe)
기다림 (Waiting)
보고싶다 (I Miss You)
Decisive (Inst.)
마법의 성 (Magic Castle) (Inst.)
사랑하면 안돼요 (Don't Love Me) (Inst.)
니 얼굴 떠올라 (Reminds of You) (Inst.)
바라보나봐 (Just Look At You) (Inst.)
떨어진다 눈물이 (The Teardrops Are Falling) (Inst.)
The Wind is Blowing (Inst.)


== Մրցանակներ ==
1st K-Drama Star Awards (2012) K-Drama Star Awards

Լավագույն երիտասարդ դերասանուհի - Կիմ Սո Հյոն2012 MBC Drama Awards

Գերազանցության մրցանակ, Մինի սերիալներ դերասան - Պակ Յուչխոն
Լավագույն երիտասարդ դերասան - Յեո Ջին Գու
Լավագույն երիտասարդ դերասանուհի - Կիմ Սո Հյոն
Գլխավոր ոսկե մրցանակ, Դերասան - Ջուն Կվանգ Ռյուլ
Հայտնիության մրցանակ - Յուն Եուն Հյո
Hallyu Star Award - Յուն Եուն Հյե49th Paeksang Arts Awards (2013) Baeksang Arts Awards

Ամենահայտնի դերասան (TV) - Պակ Յուչխոն


== Արտասահմանյան ցուցադրություն ==
 Մալայզիա - Ցուցադրվել է TV9 հեռուստաալիքով, մալայերեն ենթագրերով, 2013 թվականի հունվարի 28-ից մինչև հունիս, ժամը 9:30 ։ Ցուցադրվել է 21 էպիզոդ։
 Ճապոնիա - Ցուցադրվել է DATV հեռուստաալիքով, ճապոներեն ենթագրերով, 2013 թվականի մարտի 28-ից։ Ցուցադրվել է 21 էպիզոդ TV Tokyo հեռուստաալիքով ցուցադրվել է 2015 թվականի ապրիլից։
 Ֆիլիպիններ - Ցուցադրվել է ABS-CBN հեռուստաալիքով տագալերեն կրկնօրինակումով, ցուցադրումը սկսվել է 2013 թվականի ապրիլի 22 մինչև հուլիսի 5-ը, ժամը 10:30 p.m (PST)։ 55 էպիզոդ փոխարինել են Kailangan Ko'y Ikaw-ին, որից հետո կրկնօրինակվել է ևս մեկ Կորեական դորամա՝ Այս ձմեռ, փչում է քամին, առաջին ցուցադրումը եղել է հուլիսի 8-ին։
 Հունաստան - Ցուցադրվել է TV100 հեռուստաալիքով 2013 թվականի սեպտեմբերի 4-ից, հունարեն ենթագրերով։ Ցուցադրվել է 21 էպիզոդ։
 Վիետնամ - Ցուցադրվել է HTV3 հեռուստաալիքով, կրկնօրինակման պրեմերիան կայացել է 2014 թվականի հունիսի 3-ին, ժամը 9:30։ Ցուցադրվել է 21 էպիզոդ։
 Թաիլանդ - Ցուցադրվել է Workpoint TV հեռուստաալիքով, կրկնօրինակումը ցուցադրվել է 2014 թվականի հոկտեմբերի 8-ին, ժամը 10:30։ Ցուցադրվել է 21 էպիզոդ։
 Ինդոնեզիա - Ցուցադրվել է Indosiar հեռուստաալիքով, կրկնօրինակումը ցուցադրվել է 2015 թվականի մայիսի 31-ից, ժամը 03:00։ Ցուցադրվել է 21 էպիզոդ։
 Եթովպիա - Ցուցադրվել է Kana TV հեռուստաալիքով, կրկնօրինակումը ցուցադրվել է 2016 թվականի ապրիլի 9-ից, "ፍለጋ" անվանումով։


== Ծանոթագրություններ ==


== Արտաքին հղումներ ==
Missing You official MBC website (կոր.)
Missing You at MBC Global Media